Kun ihmisiä tuli yhä lisää, Jeesus alkoi puhua heille: -
"Tämä sukupolvi on paha sukupolvi.
Se vaatii merkkiä, mutta ainoa merkki, joka sille annetaan, on Joonan merkki.
Niin kuin Joona oli merkki niniveläisille, -
niin on Ihmisen Poika oleva merkkinä tälle sukupolvelle.
Etelän kuningatar herää tuomiolle yhdessä -
tämän sukupolven ihmisten kanssa ja langettaa heille tuomion.
Hän tuli maan ääristä saakka kuulemaan Salomon viisautta, -
ja tässä teillä on enemmän kuin Salomo!
Niniven asukkaat nousevat tuomiolle yhdessä tämän sukupolven kanssa -
ja langettavat sille tuomion. He kääntyivät, kun Joona saarnasi heille,
ja tässä teillä on enemmän kuin Joona!
"Ei kukaan sytytä lamppua ja sitten piilota sitä.
Lampunjalkaan se pannaan, jotta sisään tulevat näkisivät valon.
Silmäsi on sinun ruumiisi lamppu.
Kun silmäsi on terve, koko ruumiisi on valaistu.
Kun silmäsi ovat huonot, ruumiisi on pimeä.
Pidä siis varasi, ettei se valo, joka sinussa on, ole pimeyttä.
Jos koko ruumiisi on valaistu eikä mikään osa sinusta ole pimeänä, -
ruumiisi on kauttaaltaan valoisa, -
aivan kuin lamppu valaisisi sinua loisteellaan."
Jeesuksen opettaessa muuan fariseus pyysi häntä kotiinsa aterialle.
Hän meni sinne ja asettui pöytään.
Fariseus hämmästyi huomatessaan, että hän ei ennen ateriaa peseytynyt.
Mutta Herra sanoi hänelle: "Te fariseukset kyllä puhdistatte -
maljanne ja vatinne ulkopuolen, mutta teidän oma sisimpänne -
on täynnä riistoa ja pahuutta.
Te mielettömät!
Eikö sama, joka on tehnyt ulkopuolen, ole tehnyt sisäpuolenkin?
Mitä maljassa sisällä on, se antakaa köyhille.
Silloin kaikki on teille puhdasta.
"Voi teitä, fariseukset! Te maksatte kymmenykset -
jopa mintusta ja ruudanlehdistä ja kaikista vihanneksista, -
mutta vähät välitätte oikeudenmukai- suudesta ja rakkaudesta Jumalaan.
Näitähän teidän pitäisi noudattaa, eikä lyödä laimin noita muitakaan käskyjä.
"Voi teitä, fariseukset!
Te istutte synagogassa mielellänne etumaisilla paikoilla ja -
olette hyvillänne, kun ihmiset toreilla tervehtivät teitä.
Voi teitä! Te olette kuin merkitsemättömät haudat, -
joita ihmiset tietämättään tallaavat."
Silloin eräs lainopettajista huomautti hänelle: -
"Opettaja, tuollaisella puheella sinä loukkaat myös meitä."
Jeesus vastasi: "Voi teitäkin, lainopettajat!
Te panette ihmisten harteille taakkoja, jotka ovat raskaita kantaa, -
mutta itse ette kajoa niihin edes yhdellä sormella.
"Voi teitä! Te rakennatte muisto- merkkejä profeettojen haudoille, -
mutta ketkä heidät tappoivat? Teidän isänne.
Näin te tunnustatte ja hyväksytte isienne teot: -
he tappoivat profeetat, ja te rakennatte profeetoille muistomerkit.
Tämän vuoksi onkin Jumalan Viisaus sanonut: -
'Minä lähetän heidän luokseen profeettoja ja apostoleja, -
ja he tappavat ja vainoavat näitä.'
Niinpä tämä sukupolvi saa maksaa kaikesta profeettojen verestä, -
joka maailman luomisesta lähtien on vuodatettu, -
Abelin verestä aina Sakarjan vereen asti, -
hänen, joka surmattiin alttarin ja pyhäkön välille.
Niin, minä sanon teille: tämä sukupolvi vaaditaan vielä tilille.
"Voi teitä, lainopettajat!
Te olette vieneet tiedon avaimen.
Itse te ette ole menneet sisälle, -
ja niitäkin, jotka ovat halunneet mennä, te olette estäneet."
Kun Jeesus lähti sieltä, lainopettajat ja fariseukset ahdistivat -
hellittämättä häntä kysymyksillään ja ottivat puheeksi kaikenlaisia asioita -
yrittäen houkutella hänet ansaan.
He kuuntelivat valppaasti saadakseen hänet kiinni hänen omista sanoistaan.